Metro.fi uutisoi eilen, kuinka ”Helleviikonloppu työllisti poliisia ja jätti jälkeensä sotkua”. Kuvituskuvana oli Boozembly-tapahtuman juhlapaikka Hartwall Areenan metsikössä. Kuvassa mesta oli roskien peitossa ja siihen oli syynsä; tapahtuma oli juuri loppunut ja tapahtuman vapaaehtoissiivoojat vasta tulossa paikalle tai aloittelemassa siivousta. Uutisen kommentit olivat täynnä ulinaa siitä, kuinka taas verovaroin pitää siivota nuorison törky pois luonnosta. Juhlijoita haukuttiin myös porsaiksi ja humalaisiksi sotkeviksi peeloiksi.

Oikeastihan tämä on täyttä paskapuhetta. Kävin tänään aamulla passinhakumatkalla tarkastamassa juhlapaikan, ja se oli samanlaisessa kunnossa kuin mikä tahansa Helsingin pikkumetsikkö. Tsekatkaa vaikka kuvasta. Boozemblyläiset siivosivat tapahtumansa itse, siihen ei käytetty helsinkiläisten tai muiden veronmaksajien varoja. Jätin aiheesa myös jonkinlaisen oikaisupyynnön Metro-lehteen, mutta koska nykyään journalisteja kiinnostaa totuus about yhtä paljon kuin kilo paskaa, katsoin parhaimmaksi kirjoittaa myös asiasta tälleen julkisesti. Ihan varmuuden vuoksi.

Janne Paalijärvi